CELEX: 32009R0203
Language: hu
Date: 2009-03-16 00:00:00
Title: A Bizottság 203/2009/EK rendelete ( 2009. március 16. ) az 1137/2007/EK rendeletnek a Bacillus subtilis (O35) takarmány-adalékanyag dekokvinát és narazin/nikarbazin tartalmú takarmányokban való felhasználása tekintetében történő módosításáról (EGT-vonatkozású szöveg)

17.3.2009   
            
            
               HU
            
            
               Az Európai Unió Hivatalos Lapja
            
            
               L 71/11
            
         
      A BIZOTTSÁG 203/2009/EK RENDELETE
   
   (2009. március 16.)
   az 1137/2007/EK rendeletnek a Bacillus subtilis (O35) takarmány-adalékanyag dekokvinát és narazin/nikarbazin tartalmú takarmányokban való felhasználása tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek kibocsátásának feltételeiről és eljárásáról.
            
         
               (2)
            
            
               Az 1831/2003/EK rendelet lehetővé teszi, hogy az adalékanyag engedélyét az engedély jogosultjának kérésére és az Európai Élelmiszer-biztonsági Hatóság (a továbbiakban: a hatóság) véleményét követően módosítsák.
            
         
               (3)
            
            
               Az 1137/2007/EK rendelet (2) a Bacillus subtilis DSM 17299 (O35) mikroorganizmus-készítmény brojlercsirkék takarmány-adalékanyagaként való alkalmazását tíz évre engedélyezte.
            
         
               (4)
            
            
               Az 1831/2003/EK rendelet 7. cikkével összhangban a készítmény engedélyezésének módosítására vonatkozóan kérelmet nyújtottak be annak érdekében, hogy használatát brojlercsirkék esetében engedélyezzék olyan takarmányokban, amelyek dekokvinát és narazin/nikarbazin kokcidiosztatikumot tartalmaznak. A kérelemhez csatolták az említett rendelet 7. cikkének (3) bekezdésében előírt adatokat és dokumentumokat.
            
         
               (5)
            
            
               A hatóság 2008. október 22-i véleményében megállapította, hogy a Bacillus subtilis DSM 17299 (O35) adalékanyag, valamint a dekokvinát és narazin/nikarbazin egymással kompatibilis (3).
            
         
               (6)
            
            
               Az 1831/2003/EK rendelet 5. cikkében előírt feltételek teljesülnek.
            
         
               (7)
            
            
               Az 1137/2007/EK rendeletet ezért módosítani kell.
            
         
               (8)
            
            
               Az ebben a rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1137/2007/EK rendelet melléklete helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. március 16-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o.
   
      (2)  HL L 256., 2007.10.2., 5. o.
   
      (3)  Az Európai Bizottság kérésére a takarmányban használt adalékokkal és termékekkel vagy anyagokkal foglalkozó tudományos testületnek az O35 (Bacillus subtilis) mikrobás termék, valamint a dekokvinát és narazin/nikarbazin kompatibilitásáról szóló véleménye. The EFSA Journal (2008) 840., 1–7. o.
   
      MELLÉKLET
      
         
                     Az adalék azonosítószáma
                  
                  
                     Az engedély jogosultjának neve
                  
                  
                     Adalékanyagok
                     (kereskedelmi név)
                  
                  
                     Összetétel, kémiai képlet, leírás, analitikai módszer
                  
                  
                     Állatfaj vagy -kategória
                  
                  
                     Felső korhatár
                  
                  
                     Minimális tartalom
                  
                  
                     Maximális tartalom
                  
                  
                     További rendelkezések
                  
                  
                     Az engedély lejárta
                  
               
                     CFU/kg 12 %-os nedvességtartalmú teljes értékű takarmányban
                  
               
                     Kategória: tenyésztéstechnikai adalékok. Funkcionális csoport: bélflóra-stabilizálók.
                  
               
                     „4b1821
                  
                  
                     Chr. Hansen A/S
                  
                  
                     
                        Bacillus subtilis DSM 17299 (O35)
                  
                  
                     
                                  
                              
                              
                                 Az adalék összetétele:
                                 
                                    Bacillus subtilis DSM 17299 készítmény
                                 Legalább 1,6 × 109 CFU/g tartalommal
                              
                           
                                  
                              
                              
                                 A hatóanyag jellemzése:
                                 
                                    Bacillus subtilis DSM 17299 spórakoncentrátum
                              
                           
                                  
                              
                              
                                 Analitikai módszer (1):
                                 Előmelegített takarmányminták kezelésével kombinált triptontartalmú szója-agart alkalmazó lemezes számlálásos módszer
                              
                           
                  
                     Brojlercsirkék
                  
                  
                     —
                  
                  
                     8 × 108
                     
                  
                  
                     1,6 × 109
                     
                  
                  
                     
                                 1.
                              
                              
                                 Az adalék és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.
                              
                           
                                 2.
                              
                              
                                 A használat a megengedett kokcidiosztatikumokat tartalmazó takarmányokban engedélyezett: diklazuril, halofuginon, robenidin, dekokvinát és narazin/nikarbazin.
                              
                           
                  
                     2017. október 22.
                  
               
      
         (1)  Az analitikai módszerek részletes leírása a közösségi referencialaboratórium honlapján található: www.irmm.jrc.be/crl-feed-additives”